《使还咸熙馆道中作》
宋代·陈襄

土旷人稀使驿赊，山中殊不类中华。
白沙有路鸳鸯泊，芳草无情妯娌花。
毡馆夜灯眠汉节，石梁秋吹动胡笳。
归来揽照看颜色，斗觉霜毛两鬓加。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。